钦定古今图书集成/明伦汇编/宫闱典/第103卷 > 李广利
## 钦定古今图书集成/明伦汇编/宫闱典/第103卷 > 李广利

按《汉书》本传：“广利女弟李夫人有宠于上产。昌邑哀
王太初元年，以广利为贰师将军，发属国六千骑及
郡国恶少年数万人以往，期至贰师城取善马，故号
贰师将军。故浩侯王恢使道军既西过盐水，当道小
国各坚城守，不肯给食，攻之不得下，下者得食，不下
者数日则去。比至郁成，士财有数千，皆饥，罢攻郁成”
城，郁成拒之，所杀伤甚众。贰师将军与左右计：“至郁
成尚不能举，况至其王都乎！”引而还。往来二岁，至敦
煌士不过什一二。使使上书言：道远多乏食，且士卒
不患战而患饥，人少不足以拔宛，愿且罢兵，益发而
复往。天子闻之大怒，使使遮玉门关，曰：“军有敢入，斩
之。”贰师恐，因留屯敦煌。其夏，汉亡浞野之兵二万馀
于匈奴。公卿议者皆愿罢宛军，专力致胡。天子业出
兵诛宛，宛小国而不能下，则大夏之属渐轻汉，而宛
善马，绝不来，乌孙、轮台易苦汉使，为外国笑。迺案言
伐宛尤不便者邓光等，赦囚徒，捍寇盗，发恶少年及
边骑，岁馀而出敦煌六万人，负私从者不与；牛十万，
马三万匹，驴、橐、驼以万数，赍粮兵弩甚设，天下骚动，
转相奉伐宛五十馀校尉。宛城中无井，汲城外流水，
于是遣水工徙其城下水空，以穴其城。益发戍甲卒
十八万，酒泉、张掖北，置居延休屠，以卫酒泉。而发天
下七科，适及载糒，给贰师转车，人徒相连属。至敦煌，
而拜习马者二人，为执驱马校尉，备破宛，择取其善
马云。于是贰师后复行，兵多，所至，小国莫不迎出食
给军。至轮台，轮台不下，攻数日，屠之。自此而西，平行
至宛城，兵到者三万。宛兵迎击汉兵，汉兵射败之，宛
兵走入保其城。贰师欲攻郁成城，恐留行而令宛益
生诈，迺先至宛，决其水原，移之，则宛固已忧困。围其
城，攻之四十馀日，宛贵人谋曰：“王母寡，匿善马，杀汉
使。今杀王而出善马，汉兵宜解。即不迺力战，而死未
晚也。”宛贵人皆以为然，共杀王。其外城坏卤。宛贵人
勇将煎靡。宛大恐，走之中城，相与谋曰：“汉所为攻宛，
以王母寡”，持其头，遣人使贰师约曰：“汉无攻我，我尽
出善马，恣所取，而给汉军食。即不听我，我尽杀善马，
康居之救又且至。至，我居内，康居居外，与汉军战，孰
计之，何从？”是时康居候视汉兵尚盛，不敢进。贰师闻
宛城中新得汉人，知穿井，而其内食尚多，计以为“来
诛首恶者，母寡母寡头已至。如此不许则坚守。而康
居候汉兵罢来救宛，破汉军必矣。”军吏皆以为然，许
宛之约。宛迺出其马，令汉自择之，而多出食食汉军。
汉军取其善马数十匹，中马以下牝牡三千馀匹而
立。宛贵人之故。时遇汉善者名昧蔡，为宛王，与盟而
罢兵，终不得入中城，罢而引归。初，贰师起敦煌西，为
人多，道上国不能食，分为数军，从南北道校尉王申
生、故鸿胪壶充国等千馀人别至郁成城守，不肯给
食。申生去大军二百里，负而轻之，攻郁成急。郁成窥
知申生军少，晨用三千人攻杀申生等，数人脱亡，走
贰师。贰师令搜粟都尉上官桀往攻破郁成，郁成降。
其王亡走康居。桀追至康居。康居闻汉已破宛，出郁
成王与桀。桀令四骑士缚守诣大将军。四人相谓“郁
成，汉所毒，今生将，卒失大事，欲杀莫适。”先击上邽骑
士赵弟拔剑击斩郁成王。桀等遂追及大将军。初，贰
师后行，天子使使告乌孙，大发兵击宛。乌孙发二千
骑往，持两端不肯前。贰师将军之东诸所过小国，闻
宛破，皆使其子弟从人贡献见天子，因为质焉。军还，
入玉门者万馀人，马千馀匹，后行非乏食，战死不甚
多，而将吏贪不爱，卒侵牟之，以此物故者众。天子为
万里而伐，不录其过，迺下诏曰：“匈奴为害久矣，今虽
徙幕北，与旁国谋共要绝大月氏使，遮杀中郎将江，
故雁门守攘，危须以西及大宛皆合约，杀期门车令、
中郎将朝及《身毒》国使，隔东西道。贰师将军广利征讨厥罪，伐胜大宛，赖天之灵，从溯河山，涉流沙，通西
海，山雪不积，士大夫径度，获王首，掳珍怪之物，毕陈”
于阙。其封广利为海西侯，食邑八千户；又封斩郁成
王者赵弟为新畤侯。军正赵始成，功最多，为光禄大
夫。上官桀敢深入，为少府；李哆有计谋，为上党太守。
军官吏为九卿者三人，诸侯相、郡守、二千石百馀人，
千石以下千馀人。奋行者，官过其望，以适过行者，皆
黜其劳。士卒赐直四万钱。伐宛再反，凡四岁而得罢
焉。后十一岁，征和三年，贰师复将七万骑出五原，击
匈奴，度郅居水，兵败，降匈奴，为单于所杀。